Ek sê doelbewus niks oor die DA en die EFF nie. Die primêre faktor in 2019 sal wees die aantal ANC-kiesers wat nie weer vir die party sal stem nie of, teen hom. Watter party daardie stemme sal oes, is vir ‘n ander dag.
Jy het nie meningspelings nodig nie om te weet bitterbaie kiesers wat altyd vir die ANC gestem het, is hartlik keelvol vir korrupsie, verkwisting, leë beloftes en verwaarlosing. Dit geld die stedelike én landelike gebiede. Die vraag is of daardie woede in die stemhokkie sal “praat” in 2019.